Pulli modo exclusi: 
Toti albo plumosi, fronte nigra. Rostrum nigrum apice aurantiaco. Pedes nigri. 
In Aegypto haec avis nunquam visa. Prima eius specimina in Dongala iuxta Nilum Maio 
vidimus primumque ipse feliciter venatus sum. Plures dein prope Ambukohl nacti sumus. 
Dongalanis Simbele vocabatur. De nidis illic nemo retulit, nos nullibi vestigia eorum vidimus. 
In Maris rubri septentrionali littore et insulis hanc Ciconiam nusquam vidimus, sed in 
insula Dhalac, quae in meridionali Mari rubro iuxta Habessiniam sita est, alteram copiam 
invenimus. In eadem insula Aprili mense nidos in rupibus stratos investigavimus, ova et pullos 
observavimus. Sub praeruptae alicuius rupis calcareae fastigio aere exeso multos nidos ramulis 
aridis sine arte congestos, nec insigniter amplos vidi et cum aliqua perseverantia conscendi. 
Singulus nidus bipedalis nec pedem unum altus erat, ova 3 ad 4 mere alba, saepius, nulla materia 
substrata, in ipsa rupis arena ita posita erant ut nido, tanquam corona, cingerentur. Singulum 
ovum anserini ovi magnitudine erat, longitudine duorum pollicum et dimidio, altero fine paullo 
acutiore. Ovum a pullo valde maturo liberare et servare non contigit, sed frangebantur illa. 
In nido uno tres pullos deprehendi, sed duo praecipites in profundum ruebant, tertium cepi 
et per aliquot tempus in insula Massaua nutrivi. Morborum nostrorum exitialium tempore 
neglectus periit. 
De vita huius Ciconiae praeterea id nobis innotuit. In ventriculo Cancrorum fragmenta 
vidimus. Volans collum elongatum porrigit, pedes sub cauda extendit. Ubi nidos struit gregaria 
est et in rupis summo margine seriatim sedet. In arboribus considentem in Dongala saepe, in 
insula Dalac rarius vidimus, cum illic nullae, hic tranquillae rupes adessent, in quibus lubentius 
commorari videretur. Aprilis die 20 mo ova incubata et pullos deprehendi. De migratione Dala- 
censes aliquid certi nesciebant et ex eorum narratione, aves aquaticas complures uno nomine 
miscente, has non migrare Ciconias redire potuisset, 
A Maio mense inde hanc avem per aestatem in Dongala inveniri eamque pluviarum 
tempore i. e. Iulio, Augusto et Septembre abire, quod francofurtanus peregrinator nuntiavit, non 
bene congruit cum nidificatione a nobis in insula Dalac observata. Praeterea nos in ipsa 
Dongala Aprili, cum primum venationi ad Nilum operam dedimus, primas has aves occidimus 
et Iulio, Augusto et Septembre mense multas ad Nilum prope Ambukohl semperque solitarias 
vidimus et occisas Berolinum misimus. 
Hinc quae de migratione huius Ciconiae et nidificatione ad Nilum narrata sunt probare 
nequeo. Id certum est Aprili et Maio ineunte eas in insulis Maris rubri nidificare et excludi 
eodemque tempore non deficere ad Nilum Dongalae. Ab Octobre ad Martium mensem usque 
nos Nili dongalani aves non observavimus. Ab Aprili ad Septembrem scrupulose observantes 
Ciconiam Abdimii omni mense venati sumus. 
De varietatibus id denique animadvertendum est, 15 nostris speciminibus nunc denuo 
collatis triplex earum genus a nobis observatum esse. Primae sunt colorum varietates. Hae in 
triginta fere speciminibus quibus potiti sumus rarissimae fuerunt, neque graves. Iuguli pennas 
